CELEX: 32021D1798
Language: mt
Date: 2021-10-07 00:00:00
Title: Deċiżjoni tal-Kunsill (UE) 2021/1798 tas-7 ta’ Ottubru 2021 li testendi l-mandat tad-Direttur Eżekuttiv tal-Europol

12.10.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 361/50
               
            
         DEĊIŻJONI TAL-KUNSILL (UE) 2021/1798
         tas-7 ta’ Ottubru 2021
         li testendi l-mandat tad-Direttur Eżekuttiv tal-Europol
         IL-KUNSILL TAL-UNJONI EWROPEA,
         Wara li kkunsidra r-Regolament (UE) 2016/794 tal-Parlament Ewropew u tal-Kunsill tal-11 ta’ Mejju 2016 dwar l-Aġenzija tal-Unjoni Ewropea għall-Kooperazzjoni fl-Infurzar tal-Liġi (Europol) u li jissostitwixxi u jħassar id-Deċiżjonijiet tal-Kunsill 2009/371/ĠAI, 2009/934/ĠAI, 2009/935/ĠAI, 2009/936/ĠAI u 2009/968/ĠAI (1), u b’mod partikolari l-Artikolu 54(3), sa (5) tiegħu,
         Filwaqt li jaġixxi bħala l-awtorità mogħtija s-setgħa li taħtar id-Direttur Eżekuttiv tal-Europol,
         Wara li kkunsidra l-proposta tal-Bord ta’ Amministrazzjoni tal-Europol tal-15 ta’ Marzu 2021,
         Billi:
         
                     (1)
                  
                  
                     Is-Sa Catherine DE BOLLE nħatret Direttur Eżekuttiv tal-Europol b’Deċiżjoni tal-Kunsill tas-8 ta’ Marzu 2018 (2). Il-mandat tas-Sa Catherine DE BOLLE ser jiskadi fl-1 ta’ Mejju 2022.
                  
               
                     (2)
                  
                  
                     Id-Direttur Eżekuttiv tal-Europol jinħatar għal perijodu ta’ erba’ snin, li jista’ jiġi estiż darba f’konformità mal-Artikolu 54(4) tar-Regolament (UE) 2016/794.
                  
               
                     (3)
                  
                  
                     Id-deċiżjoni tal-Bord ta’ Amministrazzjoni tal-Europol tal-1 ta’ Mejju 2017 tistipula l-proċedura għall-estensjoni tal-mandat tad-Direttur Eżekuttiv tal-Europol.
                  
               
                     (4)
                  
                  
                     Il-Bord ta’ Amministrazzjoni informa lill-Parlament Ewropew li kien ser jipproponi lill-Kunsill li l-mandat tas-Sa Catherine DE BOLLE jiġi estiż.
                  
               
                     (5)
                  
                  
                     Il-Bord ta’ Amministrazzjoni ppropona lill-Kunsill li l-mandat tad-Direttur Eżekuttiv tal-Europol, is-Sa Catherine DE BOLLE, jiġi estiż.
                  
               
                     (6)
                  
                  
                     Abbażi ta’ dik il-proposta, il-Kunsill jixtieq jestendi l-mandat tas-Sa Catherine DE BOLLE bħala Direttur Eżekuttiv tal-Europol,
                  
               ADOTTA DIN ID-DEĊIŻJONI:
         
            Artikolu 1
            Il-mandat tas-Sa Catherine DE BOLLE bħala Direttur Eżekuttiv tal-Europol huwa estiż mit-2 ta’ Mejju 2022 sal-1 ta’ Mejju 2026 fil-grad AD 16.
         
         
            Artikolu 2
            Din id-Deċiżjoni għandha tidħol fis-seħħ fid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fil-Lussemburgu, is-7 ta’ Ottubru 2021.
            
               
                  Għall-Kunsill
               
               
                  Il-President
               
               M. DIKAUČIČ
            
         
         
            (1)  ĠU L 135, 24.5.2016, p. 53.
         
            (2)  ĠU C 122, 9.4.2018, p. 1.